61392/KOLLIG/2022.

A Kollégiumok Igazgatójának 9/2022. sz. határozata

a Markusovszky Lajos Kollégiumban lakó magyar anyanyelvű kollégisták tanrendben meghatározott szakmai/famulusi gyakorlat idejére szóló kollégiumi elhelyezésről

(2022. július 04-től 2022. augusztus 31-ig)

Tájékoztatom azon kollégistákat, akik a nyári időszakra jogosultak szakmai/famulusi gyakorlatuk végzése vagy végzős hallgatóként tanulmányaik megkezdése okán kollégiumi elhelyezésre, hogy elhelyezésüket erre az időszakra a következőképpen biztosítom:

* Az elhelyezés feltételeinek meg kell felelni; *(4/2022.sz. határozat, 7/2022.sz. határozat)*
* Az elhelyezési kérelem beadható a Balassa János Kollégiumba is;
* A Markusovszky kollégiumba történő elhelyezési kérelem mellé egy Nyilatkozatot is alá kell írni, melyben a hallgató nyilatkozik, arról, hogy a kollégiumban zajló munkálatokat tudomásul veszi, ellene panaszt nem nyújt be, illetőleg vállalja a kollégiumon belüli költözést legalább egy alkalommal;

Kérem, hogy a döntésük során vegyék figyelembe, hogy az épületben a nyár teljes időtartama alatt zajlanak az energetikai korszerűsítési munkálatok, melyek az ott lakó hallgatókat zavarhatják.

Továbbá, az elhelyezésre egy szinten kerül sor, ennek megfelelően az egyszerre elhelyezhető kollégisták száma korlátozott és az elhelyezésük a jelentkezés sorrendjében történik.

Az elhelyezés során legalább egy alkalommal szükség lesz az épületen belüli költözésre.

A vállalkozóval való rugalmas együttműködés érdekében célszerű, ha valamennyi nem magyar nyelvű hallgató átköltözik a Balassa János kollégiumba. Ez az átköltözés a menedékes hallgatók számára kötelező.

Az elhelyezéssel kapcsolatos kérdésekében a KAB közvetlenül nyújt segítséget.

Megértésüket megköszönöm.

Budapest, 2022. június 09.

 Dr. Godó Ferenc

 igazgató

 sk